CELEX: 32013R0937
Language: bg
Date: 2013-09-30 00:00:00
Title: Регламент за изпълнение (ЕС) № 937/2013 на Комисията от 30 септември 2013 година за определяне на коефициентите на разпределение за 2013—2018 година по отношение на участието на Съюза във финансирането на помощта, посочена в член 103а от Регламент (ЕО) № 1234/2007 на Съвета, за групите производители в сектора на плодовете и зеленчуците във връзка с плановете за признаване, за които са направени уведомления до 1 юли 2013 година

1.10.2013   
            
            
               BG
            
            
               Официален вестник на Европейския съюз
            
            
               L 259/1
            
         РЕГЛАМЕНТ ЗА ИЗПЪЛНЕНИЕ (ЕС) № 937/2013 НА КОМИСИЯТА
   от 30 септември 2013 година
   за определяне на коефициентите на разпределение за 2013—2018 година по отношение на участието на Съюза във финансирането на помощта, посочена в член 103а от Регламент (ЕО) № 1234/2007 на Съвета, за групите производители в сектора на плодовете и зеленчуците във връзка с плановете за признаване, за които са направени уведомления до 1 юли 2013 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 47, параграф 4, втора алинея от него,
   като има предвид, че:
   
               (1)
            
            
               С Регламент за изпълнение (ЕС) № 543/2011 се предвижда таван за разходите, които да бъдат финансирани от Европейския фонд за гарантиране на земеделието („участие на Съюза“) във връзка с помощта, посочена в член 103а, параграф 1 от Регламент (ЕО) № 1234/2007, и се създава система за уведомяване, съгласно която съответните държави членки уведомяват Комисията за финансовите последици от временно приетите планове за признаване.
            
         
               (2)
            
            
               Съгласно член 47, параграф 4, втора алинея от Регламент за изпълнение (ЕС) № 543/2011 се изисква от Комисията да определя коефициенти на разпределение въз основа на уведомленията, направени от държавата членка в съответствие с член 38, параграф 4 от посочения регламент за изпълнение, и да определя общото налично участие на Съюза по държави членки за всяка година.
            
         
               (3)
            
            
               С Регламент за изпълнение (ЕС) № 780/2012 на Комисията (3) наличните за 2012 и 2013 година суми бяха разпределени изцяло, а сумите за 2014—2017 година бяха разпределени частично.
            
         
               (4)
            
            
               Въз основа на информацията, за която някои държави членки, посочени в член 125д от Регламент (ЕО) № 1234/2007, изпратиха уведомления до 1 юли 2013 г. в съответствие с член 38, параграф 4 от Регламент за изпълнение (ЕС) № 543/2011, става ясно, че за 2014, 2015 и 2016 г. общият поискан размер на участието на Съюза е надвишил максималния размер, предвиден в член 47, параграф 4, първа алинея от посочения регламент за изпълнение, а за 2017 и 2018 г. общият поискан размер не е достигнал този максимален размер. Следователно за посочените държави членки следва да се определи коефициент на разпределение, по-малък от 100 %, за 2014, 2015 и 2016 г. и коефициент на разпределение, равен на 100 %, за 2017 и 2018 г.
            
         
               (5)
            
            
               С цел да се гарантира ефективното управление на мярката, настоящият регламент следва да влезе в сила в деня на публикуването му,
            
         ПРИЕ НАСТОЯЩИЯ РЕГЛАМЕНТ:
   Член 1
   Въз основа на уведомленията, направени от съответните държави членки до 1 юли 2013 г. в съответствие с член 38, параграф 4 от Регламент за изпълнение (ЕС) № 543/2011, коефициентите на разпределение и полученото в резултат общо налично участие на Съюза по държави членки за 2013—2018 г. са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 септември 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 157, 15.6.2011 г., стр. 1.
   
      (3)  Регламент за изпълнение (ЕС) № 780/2012 на Комисията от 28 август 2012 г. за определяне на коефициенти на разпределение за годините 2012—2017 за участието на Съюза в помощта за групите производители в сектора на плодовете и зеленчуците, посочена в член 103а от Регламент (ЕО) № 1234/2007 на Съвета, по отношение на плановете за признаване, за които са направени уведомления до 1 юли 2012 г. (ОВ L 232, 29.8.2012 г., стр. 3).
   
      ПРИЛОЖЕНИЕ
      
                   
               
               
                  2013 г.
               
               
                  2014 г.
               
               
                  2015 г.
               
               
                  2016 г.
               
               
                  2017 г.
               
               
                  2018 г.
               
            
                  Коефициент на разпределение по години:
               
               
                  0,0000 %
               
               
                  10,7875 %
               
               
                  25,8831 %
               
               
                  76,6830 %
               
               
                  100,0000 %
               
               
                  100,0000 %
               
            
                  Обща разпределена сума по държави членки (в евро):
               
               
                   
               
               
                   
               
               
                   
               
               
                   
               
               
                   
               
               
                   
               
            
                  
                              а)
                           
                           
                              България
                           
                        
               
                  0
               
               
                  661 494
               
               
                  1 656 475
               
               
                  4 453 049
               
               
                  4 758 477
               
               
                  2 923 103
               
            
                  
                              б)
                           
                           
                              Франция
                           
                        
               
                  0
               
               
                  6 979
               
               
                  16 994
               
               
                  46 038
               
               
                  49 429
               
               
                  36 041
               
            
                  
                              в)
                           
                           
                              Полша
                           
                        
               
                  0
               
               
                  671 109
               
               
                  2 175 636
               
               
                  2 029 019
               
               
                  3 551 341
               
               
                  945 276
               
            
                  
                              г)
                           
                           
                              Румъния
                           
                        
               
                  0
               
               
                  2 896
               
               
                  9 334
               
               
                  31 464
               
               
                  0,00
               
               
                  0,00
               
            
                  Обща разпределена сума за държавите членки, посочени в букви а)—г) (в евро)
               
               
                  0
               
               
                  1 342 478
               
               
                  3 858 439
               
               
                  6 559 570
               
               
                  8 359 247
               
               
                  3 904 420